[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000005", "text": "Pu\u0308u\u0308dlus iga hinna eest neutraalsuse poole vo\u0303ib kaudselt anda rohelise tule va\u0308givallale, agressioonile, imperialismile ja inimsusevastastele kuritegudele, kirjutab To\u0303nis Saarts algselt Sirbis ilmunud kommentaaris."}, {"text_idx": "#000006", "text": "Sotsiaalteadlastelt no\u0303utakse poliitilist neutraalsust: nad peaksid vo\u0303imalikult va\u0308a\u0308rtusvabalt analu\u0308u\u0308sima andmeid ja fakte ning mitte vo\u0303tma poliitilisi seisukohti. Kas see kehtib ka so\u0303dade ja seal toime pandud inimsusevastaste kuritegude kohta? Teoreetiliselt peaks kehtima, sest teadusliku neutraalsuse osas ei tohi ju teha erandeid \u2013 see peaks olema universaalne, so\u0303ltumatu ajast, kohast ja kontekstist."}, {"text_idx": "#000007", "text": "Ometi millegipa\u0308rast la\u0308a\u0308ne u\u0308hiskonnad \"ei osta\" u\u0308hiskonnateadust, kus analu\u0308u\u0308sitakse holokausti, Gulagi vo\u0303i Buts\u030cat ta\u0308iesti neutraalselt ja kiretult, andmata mingisugustki hinnangut, kas toimepanijad on ka\u0308itunud o\u0303igesti vo\u0303i valesti."}, {"text_idx": "#000008", "text": "Me ei saa no\u0303uda u\u0308hiskonnateadustelt ta\u0308ielikku neutraalsust ja mittepoliitilisust \u2013 see on vo\u0303imatu. Sisimas me ju sellist sotsiaalteadust ei soovigi. Ku\u0308ll aga saame neutraalsuse asemel no\u0303uda sotsiaalteadlastelt vastutust, ja seda eriti siis, kui nad analu\u0308u\u0308sivad inimsusevastaseid kuritegusid, kolonialismi ja agressiooni."}, {"text_idx": "#000009", "text": "Miks ei saa sotsiaalteadlased oma uurimisobjekti, s.t u\u0308hiskonda ja poliitikat, vaadelda samasugustelt neutraalsetelt alustelt, nagu seda teevad loodusteadlased, na\u0308iteks astrofu\u0308u\u0308sikud ta\u0308heparvedega? Va\u0308ga lihtsal po\u0303hjusel: igasugune u\u0308hiskonnateaduse alane teadmine po\u0303hineb to\u0303lgendustel ja ta\u0308henduse loomisel, mis toimub alati kindlas ajaloolises ja ruumilises kontekstis."}, {"text_idx": "#000010", "text": "Asja teeb veelgi keerulisemaks see, et to\u0303lgendades reaalsust loob sotsiaalteadlane ise uut reaalsust, mida tema ise vo\u0303i teised veel omakorda to\u0303lgendama asuvad. Lu\u0308hidalt, igasugune sotsiaalteaduslik tekst pole kunagi la\u0308binisti neutraalne u\u0308hiskonna kirjeldus ja analu\u0308u\u0308s, vaid see on alati kinni neis ta\u0308hendussu\u0308steemides ja kultuurilistes koodides, mis selle teksti kirjutamise ajal teadlast mo\u0303jutasid."}, {"text_idx": "#000013", "text": "Selle mo\u0303tteka\u0308igu illustreerimiseks sobib ha\u0308sti na\u0308ide inimo\u0303igustest. Kas lugeja on objektiivselt tajunud inimo\u0303igusi? Saanud neid na\u0308ha, katsuda, joonlauaga mo\u0303o\u0303ta ja kaaluda nagu fu\u0308u\u0308sikas?"}, {"text_idx": "#000014", "text": "Muidugi mitte! Inimo\u0303igused on sotsiaalteadlaste ja juristide leiutatud mo\u0303iste kirjeldamaks inimeste vo\u0303o\u0303randamatuid po\u0303hio\u0303igusi, millel on su\u0308gavad juured kristlikus teoloogias (ko\u0303ik on Jumala ees vo\u0303rdsed) ja Teise maailmaso\u0303ja ja\u0308rgses kogemuses, mis na\u0308itas, kuhu selliste o\u0303iguste eiramine vo\u0303ib va\u0308lja viia. Teisiso\u0303nu, tegemist ei ole kaugeltki ajastuu\u0308lese universaalse mo\u0303istega, mis on alati ja ko\u0303ikjal kehtinud."}, {"text_idx": "#000015", "text": "Mittela\u0308a\u0308ne u\u0308hiskonnad, kelle ajalooline kogemus ja kultuurikoodid on teistsugused, mo\u0303istavad inimo\u0303igusi kui la\u0308a\u0308ne ideoloogilist projekti, millega tahetakse sa\u0308ilitada ja kinnistada oma moraalselt u\u0308lemvo\u0303imu. Ja to\u0303epoolest, inimo\u0303igused pole selles sel puhul sugugi su\u0308u\u0308tud, sest inimo\u0303iguste sildi all sekkusid la\u0308a\u0308neriigid na\u0308iteks Kosovo konflikti, inimo\u0303iguste rikkumine oli ka u\u0308ks argument kukutamaks Saddam Hussein Iraagis jne."}, {"text_idx": "#000016", "text": "Luues ja kogu aeg u\u0308mber to\u0303lgendades inimo\u0303iguste mo\u0303istet ja piire, loovad sotsiaalteadlased pidevalt uut reaalsust \u2013 poliitilist, u\u0308hiskondlikku ja o\u0303iguslikku."}, {"text_idx": "#000018", "text": "U\u0308ks temaatika, millega so\u0303jaja\u0308rgne la\u0308a\u0308ne sotsiaalteadus tegeles, oli pu\u0308u\u0308dlus mo\u0303ista holokausti ja totalitaarsete rez\u030ciimide su\u0308nni ja toimimise loogikat."}, {"text_idx": "#000019", "text": "Sotsiaalfilosoofid, ajaloolased ja poliitikateadlased nagu Hannah Arendt1, Karl Popper, Christopher R. Browning, Juan Linz jt pakkusid vahedat analu\u0308u\u0308si, mis oli ta\u0308is pikitud meeldeja\u0308a\u0308vate metafooridega, nt Arendti \"kurjuse banaalsus\" jms. Kas see analu\u0308u\u0308s oli la\u0308binisti neutraalne ja kiretu? Ei olnud, ja keegi seda ei eeldanudki. Ta\u0308iesti neutraalne natsismi, holokausti vo\u0303i Gulagi o\u0303uduste analu\u0308u\u0308s saab olla vaid arvude statistiline rida koos kirjeldavate tehniliste kommentaaridega."}, {"text_idx": "#000020", "text": "Sellisest analu\u0308u\u0308sist ei tohi kusagilt va\u0308lja paista autori positsioon: ei mingit hukkamo\u0303istu natsidele/stalinistidele, ei mingit kaastunnet ohvrite vastu ega mingit su\u0308mpaatiat selle kurjuse vastu vo\u0303idelnute suhtes... La\u0308a\u0308ne u\u0308ldsus pole kunagi olnud valmis seesugust kiretut analu\u0308u\u0308si aktsepteerima, veel va\u0308hem rahastama."}, {"text_idx": "#000021", "text": "Seesugusest absoluutsest neutraalsusesepu\u0308u\u0308dest kasvab va\u0308lja midagi hoopis ohtlikumat. Inimsusevastaste kuritegude, agressiooni, imperialismi ja kolonialismi ta\u0308iesti kiretu, hinnanguteta ka\u0308sitlus a\u0308hvardab need legitimeerida, andes so\u0303numi, et see ko\u0303ik on vaid faktide ja arvude rida, misto\u0303ttu poleks ka mingit probleemi, kui see ko\u0303ik toimuks uuesti ja uuesti... Sotsiaalteadlased saavad lihtsalt juurde uusi andmeid."}, {"text_idx": "#000023", "text": "Briti sotsioloog Jason Blakely lu\u0308kkab selle va\u0308ite oma hiljutises raamatus2 u\u0308mber, na\u0308idates, kuidas viimase kolme ku\u0308mnendi mo\u0303jukad sotsiaalteaduslikud ka\u0308sitlused on andnud suure panuse legitimeerimaks ta\u0308napa\u0308eva ameerikalikku, turukeskset ja neoliberaalset maailmakorda. Paljudest sotsiaalteadlastest on kujunenud mo\u0303jukad arvamusliidrid, kelle kirjutatut vo\u0303i meedias o\u0308eldut pannakse va\u0308gagi ta\u0308hele ning neile viitavad hiljem poliitikud ja teiste elualade otsustajad."}, {"text_idx": "#000024", "text": "Tulles nu\u0308u\u0308d lo\u0303puks Ukraina so\u0303ja juurde ning ka\u0308sitledes selle puhul neutraalsuse ja vastutuse ku\u0308simust, ku\u0308sigem: millise panuse andsid na\u0308iteks need sotsiaalteadlased, peamiselt rahvusvaheliste suhete uurijad, kes oma eeskujulikus neutraalsusepu\u0308u\u0308des levitasid alates 2014. aastast nn koduso\u0303ja narratiivi? Ehk siis teisiso\u0303nu, va\u0308itsid, et Ukrainas ei olnud aastatel 2014 \u2013 2021 mingit Venemaa agressiooni, vaid toimuv oli klassikaline koduso\u0303da venemeelsete Donetski ja Luhanski separatistide ning Ukraina la\u0308a\u0308nemeelse valitsuse vahel."}, {"text_idx": "#000025", "text": "Nende analu\u0308u\u0308tikute meelest sai Putinil lo\u0303puks mo\u0303o\u0303t ta\u0308is, ta tunnustaski neid \"vabariike\" ning astus lo\u0303puks ka 24. veebruaril 2022 nende kaitseks va\u0308lja. Igati ootuspa\u0308rane samm."}, {"text_idx": "#000026", "text": "Juhtusin 22. veebruari o\u0303htul, kui Kreml oligi neid \"rahvavabariigikesi\" tunnustanud, vaatama BBC-d. Ma ei liialda, et olin va\u0308ga ehmunud."}, {"text_idx": "#000027", "text": "\"Nii mo\u0303nedki sotsiaalteadlased andsid kaks pa\u0308eva hiljem alanud invasioonile oma kommentaaridega tahtmatult rohelise tule.\""}, {"text_idx": "#000028", "text": "Valdav enamus seal esinenud Briti u\u0308likoolide rahvusvaheliste suhete ekspertidest u\u0308tles u\u0308hemo\u0303tteliselt, et see oli Putini poolt o\u0303ige tegu, nende \"rahvavabariikide\" paljukannatanud kodanikud va\u0308a\u0308risidki kaitset ja pole ime, et nad nu\u0308u\u0308d ta\u0308naval juubeldavad (eetris ka\u0308iati samal ajal pilti Donetski uusaastapidustustest, mille Kreml oli osava spinnina la\u0308a\u0308ne telekanalitele ette so\u0308o\u0308tnud). U\u0308heso\u0303naga, nii mo\u0303nedki sotsiaalteadlased andsid kaks pa\u0308eva hiljem alanud invasioonile oma kommentaaridega tahtmatult rohelise tule."}, {"text_idx": "#000029", "text": "Huvitav oleks teada, kas tol o\u0303htul BBC eetris esinenud eksperdid on endiselt oma arvamusele kindlaks ja\u0308a\u0308nud. Seda hoolimata Buts\u030cas toimunust, teadmisest, et Luhanski ja Donetski elanikke kasutab Kreml nu\u0308u\u0308d kahurilihana rindel aukude lappimiseks ja tegelikud eesma\u0308rgid on kaugel sellest, et tagada nende \"rahvavabariigikeste\" elanike kaitse."}, {"text_idx": "#000030", "text": "Ehk on neil sotsiaalteadlastel aeg avalikult vabandada? Ma ei tea, kas nad on seda juba teinud, kuid kahtlen. Nad lihtsalt kadusid ega anna enam kommentaare. Nii palju siis sotsiaalteadlaste vastutusest, o\u0303igemini, selle puudumisest."}, {"text_idx": "#000031", "text": "U\u0308hel hiljutisel poliitikaalasel konverentsil ra\u0308a\u0308kis lahtiste kaartidega u\u0308ks Ukraina teadlane. Teda ha\u0308mmastas la\u0308a\u0308ne sotsiaalteadlaste puudulik teadmiste tase Ukraina kohta ning see, et vanast mugavusest ollakse, isegi 30 aastat pa\u0308rast idabloki lagunemist, harjutud Ida-Euroopat analu\u0308u\u0308sima la\u0308bi Venemaa prisma. Teisiso\u0303nu, Ukraina ja teiste No\u0303ukogude Liidu endiste vabariikidega tegelevad tihti Venemaale spetsialiseerunud teadlased, kes siis lisapalana analu\u0308u\u0308sivad sekka ka Ukrainat, Kaukaasiat, Moldovat jne."}, {"text_idx": "#000032", "text": "Seeto\u0303ttu tuligi paljudele la\u0308a\u0308nes u\u0308llatusena Ukraina u\u0308hiskonna uskumatult visa vastupanuvo\u0303ime ja kodanikuu\u0308hiskonna kiire mobiliseerumine. Kuna la\u0308a\u0308ne u\u0308likoolide juures eraldi Ukrainale spetsialiseerunud teaduskeskusi ja uurijaid peaaegu ei olnudki, to\u0303lgendati toimuvat mugavalt la\u0308bi Venemaa prisma, ja\u0308a\u0308des uskuma narratiivi, et Ukraina riik on no\u0303rk, u\u0308hiskond passiivne ja tugevat vastupanu pole mo\u0303tet oodatagi."}, {"text_idx": "#000033", "text": "Tahtmatult meenub Neville Chamberlaini ma\u0308rkus (to\u0303si ku\u0308ll, u\u0308hes teises kontekstis) \"kaugest maast, millest me ei tea midagi...\". Poliitikud saavad endale sellist ignorantsust vahel lubada, aga teadlased ku\u0308ll ei tohi. Kas pole neil sadadel Vene-uuringute ekspertidel ku\u0308mnetes Euroopa u\u0308likoolides aeg va\u0308hemalt nu\u0308u\u0308dki oma ignorantsust tunnistada?"}, {"text_idx": "#000034", "text": "Niisiis ja\u0308tsid paljud la\u0308a\u0308ne sotsiaalteadlased oma koduto\u0308o\u0308 enne so\u0303ja puhkemist tegemata ning pakkusid analu\u0308u\u0308si, mis po\u0303hines oletustel ja soovmo\u0303tlemisel, mitte empiirilistel andmetel."}, {"text_idx": "#000035", "text": "Mis veelgi hullem, oma neutraalsusepu\u0308u\u0308dluses, mis ta\u0308hendas nii Kremli kui ka la\u0308a\u0308nemeelsetele narratiividele vo\u0303rdse kaalu andmist, legitimeerisid nad kaudselt Putini agressiooni. Siin on Baltimaade ja teistel Ida-Euroopa teadlastel olnud vo\u0303imalus teha valgustusto\u0308o\u0308d oma la\u0308a\u0308ne kolleegide seas. Iseasi, kas sellel nu\u0308u\u0308dki erilist mo\u0303ju oleks."}, {"text_idx": "#000036", "text": "Teaduslik ignorantsus on kahetsusva\u0308a\u0308rne, kuid veel hullem on teatud olukordades pu\u0308u\u0308e neutraalsuse poole iga hinnaga. Sellega vo\u0303idakse kaudselt anda roheline tuli va\u0308givallale, agressioonile, imperialismile ja inimsusevastastele kuritegudele."}, {"text_idx": "#000037", "text": "Me ei saa ega tohigi eeldada u\u0308hiskonnateadlastelt ta\u0308ielikku neutraalsust, ku\u0308ll aga saame no\u0303uda vastutust. Ehk on paljudel la\u0308a\u0308ne sotsiaalteadlastel nu\u0308u\u0308d aeg vabandada? Vabandada u\u0308hiskonna, meedia ja enneko\u0303ike selle koletu agressiooni ohvrite ees."}, {"text_idx": "#000038", "text": "Aimar Ventsel: Buts\u030ca pidigi juhtuma"}, {"text_idx": "#000040", "text": "Alar Karis: u\u0308ks asi, mida peame ukrainlastelt o\u0303ppima, on usk enesesse"}, {"text_idx": "#000044", "text": "Rasmussen kritiseeris teravalt Macroni Ukraina-poliitikat"}, {"text_idx": "#000047", "text": "Alar Karis: meie kohus on Vene imperialismi inetud ilmingud tagasi to\u0303rjuda"}, {"text_idx": "#000051", "text": "Ursula von der Leyen: praegune elektrituru korraldus enam ei toimi"}, {"text_idx": "#000053", "text": "Aimar Ventsel: venelaste ja ukrainlaste ajaloolisest u\u0308htsusest"}, {"text_idx": "#000054", "text": "Ilmar Raag: kas riik vo\u0303ib inimestele nende vaateid ette kirjutada?"}, {"text_idx": "#000056", "text": "Ilmar Raag: riigieelarve kui kompromiss ilma initsiatiivita"}, {"text_idx": "#000057", "text": "Kaarel Tarand: ku\u0308lmasurm ei kohuta"}, {"text_idx": "#000058", "text": "Helen Johanson: o\u0303pilased vajavad rohkem head karja\u0308a\u0308rino\u0303u"}, {"text_idx": "#000059", "text": "Hallar Meybaum: riigi \"abipakett\" tuli to\u0308o\u0308stusele halvimal ajal"}, {"text_idx": "#000062", "text": "Kaspar Viilup: virtuaalreaalsus vo\u0303ib olla tulevik, aga mitte veel"}, {"text_idx": "#000064", "text": "Telema\u0308ng \"Ainulaadne aastaka\u0308ik\" ootab uute osade salvestustele publikut"}, {"text_idx": "#000068", "text": "Riigikohus palgato\u0303usu ka\u0308rpest: see annab riigikogu liikmetele eelise"}, {"text_idx": "#000071", "text": "Minutiloeng: mis muudab palgapa\u0308eva oluliseks?"}, {"text_idx": "#000073", "text": "USA uisutaja Valijeva istungi eel: teame ko\u0303ik venelaste dopingutarvitamisest"}, {"text_idx": "#000079", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]